Številka: 711-98/2023-6

Datum: 11. 12. 2023

Občinska uprava Občine Ajdovščina, Cesta 5. maja 6a, 5270 Ajdovščina, na podlagi 223. člena Zakona o splošnem upravnem postopku (Uradni list RS, št. 24/06 – uradno prečiščeno besedilo, 105/06 – ZUS-1, 126/07, 65/08, 8/10 in 82/13)), v zadevi prenehanja statusa javnega dobra, po uradni dolžnosti izdaja naslednji

**SKLEP**

1. V drugi in tretji alineji 2. točke izreka Odločbe št. 711-98/2023-5 z dne 13. 11. 2023, se odpravi pomota, tako da se številka 12437654 nadomesti s št. 16280466.

2. Stroški postopka niso nastali.

**Obrazložitev:**

Občinska uprava Občine Ajdovščina je dne 13. 11. 2023 izdala Odločbo št. 711-98/2023-5, s katero je ugotovila prenehanje statusa javnega dobra pri parc. št. 4471/14 in parc. št. 4471/15 k.o. 2396 Šmarje (in drugih). Iz druge točke izreka izhaja, da navedenima nepremičninama po pravnomočnosti odločbe izbriše zaznamba javno dobro, ID pravice/zaznambe: 12437654.

Po pravnomočnosti odločbe, je upravni organ ugotovil, da v izreku navedena št. 12437654 ne predstavlja ID pravice/zaznambe javnega dobra, ki je prenehalo in ga je skladno z 2. točko izreka potrebno izbrisati v zemljiški knjigi, temveč ID pravice/zaznambe služnosti. Pravilna oznaka ID pravice/zaznambe javnega dobra se glasi 16280466.

Pri ugotovitvi napake je upravni organ postopal skladno z določbami 223. člena Zakona o splošnem upravnem postopku (Uradni list RS, št. 24/06 – uradno prečiščeno besedilo, 105/06 – ZUS-1, 126/07, 65/08, 8/10 in 82/13)) po katerem sme organ, ki je izdal odločbo, vsak čas popraviti pomote v imenih ali številkah, pisne ali računske pomote ter druge očitne pomote v odločbi. Popravek pomote ima pravni učinek od dneva, od katerega ima pravni učinek popravljena odločba. Popravek odločbe, ki je za stranko neugodna, pa učinkuje od dneva vročitve sklepa o popravku odločbe. O popravi pomote se izda sklep. Uradni zaznamek o popravi se zapiše na vse izvirnike odločbe, če je to mogoče. Uradni zaznamek podpiše uradna oseba, ki je podpisala sklep o popravi. Zoper sklep, s katerim se že izdana odločba popravi ali s katerim se zavrne predlog za popravo, je dovoljena pritožba.

Za sklep je oproščen plačila takse na podlagi 5. točke 28. člena Zakona o upravnih taksah (Uradni list RS, št. 106/10-uradno prečiščeno besedilo, 14/15-ZUJGFO, 84/15-ZZelP-K, 32/16, 30/18-ZKZaš in 189/20-ZFRO).

**Pouk o pravnem sredstvu**: Zoper ta sklep je dovoljena pritožba na župana Občine Ajdovščina v roku 15 dni od opravljene vročitve sklepa. Pritožba se vloži pisno ali ustno na zapisnik pri organu, ki je to odločbo izdal in sicer na naslovu Občina Ajdovščina, Cesta 5. maja 6a, Ajdovščina. Za vložitev pritožbe je potrebno plačati upravno takso po tarifni št. 2 Zakona o upravnih taksah (Uradni list RS, št. 106/10, 14/15 – ZUUJFO, 84/15 – ZZelP-J, 32/16, 30/18-ZKZaš in 189/20-ZFRO), v znesku 18,10 EUR.

Postopek vodila:

Vida Šuštar Mojca Remškar Planinc

višja svetovalka za nepremičnine občine direktorica občinske uprave

**Vročiti:**

- javno naznanilo (oglasna deska Občine Ajdovščina, spletna stran Občine Ajdovščina, enotni državni portal e-uprava)